ประกาศกรุงเทพมหานครประกาศกรุงเทพมหานครเรื่องเปลี่ยนแปลงพื้นที่แขวงบางซื่อ และตั้งแขวงวงศ์สว่าง เขตบางซื่อ[๑] ด้วยกรุงเทพมหานครมีความจำเป็นต้องจัดขนาดพื้นที่แขวงของเขตบางซื่อให้มีความเหมาะสมประกอบกับยังไม่มีประกาศกำหนดแนวพื้นที่แขวงให้มีความชัดเจนแน่นอนทำให้เกิดความสับสนแก่ประชาชนและเจ้าหน้าที่ผู้ปฏิบัติงานฉะนั้น เพื่อประโยชน์ในด้านการปกครอง การบริหารและการอำนวยความสะดวกแก่ประชาชน อาศัยอำนาจตามความในมาตรา ๗แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘จึงให้ประกาศเปลี่ยนแปลงพื้นที่แขวงบางซื่อ และตั้งแขวงวงศ์สว่าง เขตบางซื่อโดยมีรายละเอียดพื้นที่แขวง ดังนี้แขวงบางซื่อแนวเขตติดต่อทิศเหนือ ติดต่อกับ แขวงวงศ์สว่างเขตบางซื่อ และแขวงจตุจักร เขตจตุจักรทิศตะวันออก ติดต่อกับ แขวงจตุจักรเขตจตุจักรทิศใต้ ติดต่อกับ แขวงถนนนครไชยศรีเขตดุสิตทิศตะวันตก ติดต่อกับ แขวงบางอ้อเขตบางพลัดแนวเขตการปกครองของแขวงบางซื่อทิศเหนือ เริ่มต้นจากจุดบรรจบระหว่างแนวกึ่งกลางแม่น้ำเจ้าพระยากับแนวเขตทางรถไฟสายใต้ด้านเหนือไปทางทิศตะวันออกเฉียงเหนือตามแนวเขตทางรถไฟสายใต้ ด้านเหนือ ผ่านคลองวัดเสาหินผ่านถนนกรุงเทพ - นนทบุรี ผ่านถนนประชาชื่น ผ่านคลองประปา ผ่านคลองเปรมประชากรสิ้นสุดที่จุดบรรจบระหว่างแนวเขตทางรถไฟสายใต้ด้านเหนือกับแนวเขตทางรถไฟสายเหนือด้านตะวันออกทิศตะวันออก เริ่มต้นจากจุดบรรจบระหว่างแนวเขตทางรถไฟสายใต้ด้านเหนือกับแนวเขตทางรถไฟสายเหนือด้านตะวันออกไปทางทิศใต้ตามแนวเขตทางรถไฟสายเหนือด้านตะวันออกสิ้นสุดที่จุดบรรจบระหว่างแนวเขตทางรถไฟสายเหนือด้านตะวันออกกับแนวคลองบางซื่อ ฝั่งเหนือทิศใต้ เริ่มต้นจากจุดบรรจบระหว่างแนวเขตทางรถไฟสายเหนือด้านตะวันออกกับแนวคลองบางซื่อฝั่งเหนือไปทางทิศตะวันตกตามแนวคลองบางซื่อฝั่งเหนือบรรจบกับแนวคลองเปรมประชากรฝั่งตะวันออกไปทางทิศใต้ตามแนวคลองเปรมประชากรฝั่งตะวันออก บรรจบแนวคลองบางซื่อฝั่งเหนือไปทางทิศตะวันตกตามแนวคลองบางซื่อฝั่งเหนือสิ้นสุดที่จุดบรรจบระหว่างแนวคลองบางซื่อฝั่งเหนือกับแนวกึ่งกลางแม่น้ำเจ้าพระยาทิศตะวันตก เริ่มต้นจากจุดบรรจบระหว่างแนวคลองบางซื่อฝั่งเหนือกับแนวกึ่งกลางแม่น้ำเจ้าพระยา ไปทางทิศเหนือตามแนวกึ่งกลางแม่น้ำเจ้าพระยาสิ้นสุดที่จุดบรรจบระหว่างแนวกึ่งกลางแม่น้ำ เจ้าพระยากับแนวเขตทางรถไฟสายใต้ด้านเหนือแขวงวงศ์สว่างแนวเขตติดต่อทิศเหนือ ติดต่อกับ อำเภอเมืองจังหวัดนนทบุรีทิศตะวันออก ติดต่อกับ แขวงลาดยาวและแขวงจตุจักร เขตจตุจักรทิศใต้ ติดต่อกับ แขวงบางซื่อเขตบางซื่อทิศตะวันตก ติดต่อกับ อำเภอบางกรวยจังหวัดนนทบุรีแนวเขตการปกครองของแขวงวงศ์สว่างทิศเหนือ เริ่มต้นจากจุดบรรจบระหว่างแนวกึ่งกลางแม่น้ำเจ้าพระยากับแนวกึ่งกลางคลองบางเขนไปทางทิศตะวันออกเฉียงเหนือตามแนวกึ่งกลางคลองบางเขน สิ้นสุดที่จุดบรรจบระหว่างแนวกึ่งกลางคลองบางเขนกับแนวเขตคลองประปาฝั่งตะวันตกทิศตะวันออก เริ่มต้นจากจุดบรรจบระหว่างแนวกึ่งกลางคลองบางเขนกับแนวคลองประปาฝั่งตะวันตก ไปทางทิศใต้ตามแนวเขตคลองประปาฝั่งตะวันตกสิ้นสุดที่จุดบรรจบระหว่างแนวเขตคลองประปาฝั่งตะวันตกกับแนวเขตทางรถไฟสายใต้ด้านเหนือทิศใต้ เริ่มต้นจากจุดบรรจบระหว่างแนวเขตคลองประปาฝั่งตะวันตกกับแนวเขตทางรถไฟสายใต้ด้านเหนือ ไปทางทิศตะวันตกตามแนวเขตทางรถไฟสายใต้ด้านเหนือผ่านถนนประชาชื่น ผ่านถนนกรุงเทพ - นนทบุรี ผ่านคลองวัดเสาหินสิ้นสุดที่จุดบรรจบระหว่างแนวเขตทางรถไฟสายใต้ด้านเหนือกับแนวกึ่งกลางแม่น้ำเจ้าพระยาทิศตะวันตก เริ่มต้นจากจุดบรรจบระหว่างแนวเขตทางรถไฟสายใต้ด้านเหนือกับแนวกึ่งกลางแม่น้ำเจ้าพระยา ไปทางทิศเหนือตามแนวกึ่งกลางแม่น้ำเจ้าพระยาสิ้นสุดที่จุดบรรจบระหว่างแนวกึ่งกลางแม่น้ำเจ้าพระยากับแนวกึ่งกลางคลองบางเขนตามแผนที่ท้ายประกาศกรุงเทพมหานครนี้ทั้งนี้ ตั้งแต่วันที่ ๓ สิงหาคม ๒๕๕๒ เป็นต้นไปประกาศณ วันที่ ๒๐ กรกฎาคม พ.ศ. ๒๕๕๒สุขุมพันธุ์บริพัตรผู้ว่าราชการกรุงเทพมหานคร[เอกสารแนบท้าย]๑.แผนที่ท้ายประกาศกรุงเทพมหานคร เรื่อง เปลี่ยนแปลงพื้นที่แขวงบางซื่อและตั้งแขวงวงศ์สว่าง เขตบางซื่อ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๙กันยายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๓๗ ง/หน้า ๔๗/๒๑ กันยายน ๒๕๕๒